L'Ajuntament de Llíria convoca una nova edició del concurs d'aparadors comercials
09 de desembre de 2016

Els comerços participants podran inscriure's fins al pròxim 15 de desembre

(9 des. 2016).- Amb l'objectiu d'incentivar la millora de la imatge comercial de Llíria i fer més atractives les compres en el comerç local, l'Ajuntament ha convocat la 15a edició del concurs d'aparadors comercials amb motiu de les festes nadalenques. Els establiments participants hauran de tindre instal·lats els elements de decoració i ambientació almenys fins al 31 de desembre.

El certamen concedirà sis premis, dotats amb 75 euros cada u, a la modernitat i innovació, il·luminació, originalitat i imatge comercial, gràcia en l'adaptació del producte original, votació popular per Internet, i la distinció patrocinada per la Federació del Comerç de Llíria a la millor decoració entre els comerços associats.

El termini per apuntar-se estarà obert fins al pròxim dia 15 de desembre. L'entrega dels guardons als guanyadors es realitzarà el 21 de desembre a Ca la Vila.

Les bases de la convocatòria i el full d'inscripció es poden descarregar en la web www.lliria.es.